runetrust/blame-folketinget-dk huggingface dataset:
Jørgen Arbo-Bæhr (EL), 2005-04-29:
Men så kunne jeg godt tænke mig at spørge om en anden ting, for nu snakker hr. Jesper Langballe meget om automatik, og så er det, jeg godt kunne tænke mig at vide: Hvor er det, der i det her beslutningsforslag står noget om automatik?
Anne-Mette Winther Christiansen (V), 2010-06-16:
Jeg ved, at man i beskæftigelsesøjemed for fyrede medarbejdere har særlige programmer, hvor man sørger for at få dem videre, og jeg hører fra mange jobcentre, at de siger, at de er bedre stillet med nogle, der har været i gang med en opkvalificering af faglighed, og dermed også inden for de første 3 måneder til et halvt år har mulighed for formodentlig at få dem andre steder hen i arbejde.
Villy Søvndal (SF), 2003-02-05:
Det er svimlende tal; det er svimlende tal. Men jeg synes måske, at det, der er endnu mere alvorligt, er situationen i de arabiske lande. Det, man rejser, hvis man gennemfører den her krig, er en afmægtighed og en vrede, der fører til en fanatisme, jeg aldrig tror vi har set mage til i de arabiske lande, og dermed formindsker man ikke chancen for terror, man forøger den hundredfold.
Niels Helveg Petersen (RV), 2004-06-01:
Jeg garanterer for, at det bliver de attraktive almene boliger på Østerbro og Frederiksberg, som vil tiltrække et købedygtigt publikum, for de mennesker, der efterspørger dem, vil stå med en ny mulighed, de ikke har haft før, nemlig at købe en ejerbolig i et attraktivt område, og er det egentlig ikke det, som er en del af hele filosofien? Forslaget er ikke præsenteret som mulighed for salg af ghettoboliger, det er jo blevet præsenteret som noget, der giver valgfrihed for borgerne.
Bent Bøgsted (DF), 2004-01-27:
Vi håber så sandelig helt sikkert ikke, at vi bliver overrendt af østeuropæere, og derfor sagde jeg netop også, at Dansk Folkeparti var klar til i en 7-års-overgangsordning at lave et kontrolsystem, der gjorde, at vi kunne styre tilgangen af arbejdskraft fra Østeuropa.
Anders Fogh Rasmussen (V), 2006-10-03:
Lovforslaget indeholder en bemyndigelse til transport- og energiministeren til at anlægge et ekstra spor i Ringsted og til at foretage projektering af en jernbane fra København over Køge til Ringsted samt projektering af et 5. spor mellem Hvidovre og Høje Taastrup.
Sophie Hæstorp Andersen (S), 2025-02-19:
Det har i sig selv gjort, at myndighederne har været i tvivl om det, og da det så endelig var sådan, at Ombudsmanden sagde til Ankestyrelsen, at de skulle sagsbehandle de her ting, så er Ankestyrelsens sagsbehandling gået på, at man har stadfæstet alle de beslutninger, som lederne har truffet om at bortvise folk på baggrund af enten vold, stoffer eller lignende.
Marianne Jelved (RV), 2010-04-19:
Hvis jeg nu skulle tage ministeren på ordet og holde fast i det med forventningerne til medmenneskerne, der kan løfte dem, kunne man så ikke forestille sig – det var faktisk det, jeg spurgte om, og nu uddyber jeg så spørgsmålet lidt – at man lod flygtninge og familiesammenførte vælge at tage introduktionsforløbet og dermed komme hurtigere igennem og hurtigere ud på arbejdsmarkedet?
Henrik Dam Kristensen (S), 2008-12-16:
Jeg synes, der er meget at kritisere, men jeg vil også gerne fastholde, at ansvaret for, at tingene overholder internationale konventioner og overholder rigets grundlov, er selvfølgelig justitsministerens, og det kan man ikke påstå at justitsministeren ikke har kunnet være opmærksom på, for det er meget sjældent, jeg har set en lovgivning, hvor det så specifikt er blevet påvist, og hvor man så specifikt har spurgt ind til det, så ansvaret påhviler justitsministeren og ingen andre.
Kristen Touborg (SF), 2008-01-09:
Jeg vil godt høre, om hr. Dohrmann kan bekræfte, at den fødevarepolitik, der blevet ført i forhold til fødevaresikkerhed og kontrol i den daværende forbrugerminister Lars Barfoeds regeringstid, og som blev ført sammen med Dansk Folkeparti, var en fejlslagen politik, som gik meget voldsomt ud over fødevaresikkerheden.
Peter Christensen (V), 2003-11-12:
Desuden vil ændringerne betyde, at vi fremover vil få et langt mere enkelt og robust og virkelighedsnært skattesystem til at beskatte aktiverne i Nordsøen. Først og fremmest glæder jeg mig over, at der er blevet indgået en frivillig aftale og tillykke til regeringen med den.
Simon Kollerup (S), 2016-10-27:
Når man kender Liberal Alliances nære forhold til Bæredygtigt Landbrug, så er det jo lige så nærliggende at spørge Liberal Alliances ordfører, om ordføreren er enig med det budskab, Bæredygtigt Landbrug leverer i deres høringssvar, nemlig at man egentlig burde udtage de vandløb, som har et opland på under 10 km² fra vandområdeplanerne.
Ulla Tørnæs (V), 2001-05-31:
Jeg synes, det afgørende er, at vi tager udgangspunkt i den enkelte borger og den enkelte borgers krav på velfærdsservice i det danske samfund. Hvordan strukturen så skal se ud, må vi tage stilling til, når vi har fået en analyse af, hvordan opgaverne løses bedst over for borgerne i det danske samfund.
Susanne Clemensen (CD), 1999-04-29:
For CD ligger der i denne her definition også, at der, ligesom der skal være tilbud for de unge og voksne, der ikke kan leve op til de krav, vi normalt stiller i uddannelsessystemet og på arbejdsmarkedet, naturligvis også skal være tilbud til dem, der kan og vil yde mere end gennemsnittet.
Elisabeth Arnold (RV), 2001-05-10:
Den slags ting synes jeg, man skal have særdeles godt belæg for at skrive. Man kan jo risikere, at det er personer, som faktisk føler sig voldsomt beklikket på deres hæderlighed, som får disse betegnelser på sig, og det synes jeg at seriøst parti som SF skulle holde sig for gode til.
Peter Skaarup (DF), 1999-12-15:
Jeg må nok sige, at det ikke er særlig tryghedsgivende for bornholmerne og folk, der har ærinder på Bornholm, tilsvarende for folk i København, der interesserer sig for, hvad omkostningerne vil være for transporten, at ministeren siger, at det til en vis grad er op til BornholmsTrafikken selv, men i et notat til Folketinget åbner mulighed for, at taksterne skal hæves.
Lene Espersen (KF), 2008-02-22:
Hvis vi skulle begynde at involvere mange andre dyrearter, hvor det måske kun er et enkelt dyr, der er involveret i et færdselsuheld, så tror jeg, at de, der ejer de dyr, ville føle det som meget indgribende, at Folketinget pludselig pålægger dem en ansvarspligt, uden at man ligesom kan sige, at der er noget stort samfundsmæssigt behov for det.
Martin Lidegaard (RV), 2015-10-23:
For vi skal prøve at ramme en balance, hvor vi på den ene side bliver nødt til at slå hårdt tilbage mod de trusler, der pludselig findes, også hos os selv, samtidig med at vi på den anden side skal forsøge ikke at gå på kompromis med netop det demokrati og de grundlæggende liberale frihedsrettigheder, som hele demokratiet handler om.
Bjarne Laustsen (S), 2015-11-18:
Det er også et meget stort indgreb i naturen at lave det, og derfor tror jeg bare på, at der skal laves nogle forskellige forsøg, og så må man kigge på, hvad det er, der kan bringes i anvendelse for at finde den rigtige løsning, for det kommer jo til at stå der i 50-100 år eller mere.
Marlene Harpsøe (DF), 2011-05-10:
Det, vi siger, er, at hvis man ikke engang kan komme ud af folkeskolen med et ordentligt dansk, hvis man ikke har de fornødne kompetencer til at tage en ungdomsuddannelse, så man kan bidrage positivt til det danske samfund som voksen og indgå i det på lige fod med alle mulige andre, er vi bare nødt til at erkende, at mere engelskundervisning eller tyskundervisning, eller hvad det er, folk vil have i folkeskolen, ikke nødvendigvis er den vej, vi skal gå.
Peter Kofod (DF), 2025-06-04:
159 mennesker omkom den nat, og hvis man er i tvivl om, hvor mange år siden det er, kan man se på mig, for jeg er født, halvanden måned før »Scandinavian Star« brændte, og hvis vi bliver ved med at diskutere en sag, hvor folk, der er født næsten samtidig med det, begynder at få grå hår i skægget, så har vi altså diskuteret den i mange, mange år.
Anders Fogh Rasmussen (V), 2005-04-27:
Jeg tror, at det danske samfund på mange måder har sendt alt for bløde signaler til unge indvandrere, som så misforstår dem, som om de bare kan fortsætte og gøre, som de vil, fordi de betragter dem som en blødsødenhed fra det danske samfund, der indbyder til fortsættelse af en kriminel løbebane.
Hans Kristian Skibby (DF), 2017-05-17:
Er ministeren enig med Venstres fungerende udlændinge- og integrationsordfører, Jan E. Jørgensen, som i Jyllands Posten den 10 maj påstår, at EU har fået styr på de ydre grænser og tilmed citeres for, at »Den kontrol, der er i dag ved de ydre grænser, er rigtig god«?
Kristian Thulesen Dahl (DF), 2003-09-04:
Så kommer vi til punktet på dagsordenen, og så mener hr. Jens Peter Vernersen pludselig - som formand for Skatteudvalget, som han siger det - absolut ikke, det er forsvarligt at behandle den her sag, og mener, at hvis det var en anden situation, ville nogle råbe lovsjusk nede på Strøget i forhold til denne her behandling.
Alex Vanopslagh (LA), 2023-03-28:
Demografien giver et stort pres på de offentlige udgifter, der er mangel på arbejdskraft, bureaukratiet kvæler velfærden, og forventningerne til velfærden vil blot stige i fremtiden, fordi vi ikke længere lever i 1970'erne, men vores velfærdsstat er indrettet, som om vi gør.
Finn Sørensen (EL), 2017-02-23:
Men ordføreren giver jo selv bolden op, for ordføreren peger på noget, som er fuldstændig rigtigt, nemlig at vi herinde på Christiansborg kan have alle mulige målsætninger for, hvor meget vi skal forbedre velfærden ude i kommunerne, men hvis Kommunernes Landsforening skriver under på en økonomiaftale, der faktisk betyder, at den udvikling, hvor der er færre penge pr. ældre, fortsætter, ja, så går det jo galt, for så har vi i hvert fald to partier herinde – Dansk Folkeparti og Socialdemokratiet – som har sagt, at hvis bare der er en aftale, så stemmer vi for den, også selv om den betyder, at den grimme udvikling, vi har set igennem mange år, fortsætter.
Henrik Frandsen (M), 2023-12-13:
Der er blevet fremsat et forslag, der er meget, meget ambitiøst og seriøst, og der har så været en forhandlingsreserve på 500 mio. kr., som det er lykkedes de otte partier, der er gået med i finanslovsforhandlingerne, at få forhandlet op til 900 mio. kr.
Theresa Scavenius (UFG), 2024-11-13:
Men det, jeg synes er det allervigtigste, og det, som er mit hovedfokus her i dag, er, at det, de siger, også i forhold til den øvrige EU-lovgivning, er, at vi godt kan gøre en undtagelse og overskride boligens ukrænkelighed, hvis der er en hel masse andet, der indhegner myndighedernes magtbeføjelser, herunder inhabilitet, partsaktindsigt, begrundelse, notatpligt, klageadgang osv.
Per Stig Møller (KF), 2005-04-19:
Men det er altså ikke den amerikanske opfattelse, og det er ikke Kongressens opfattelse, og derfor fik vi et gennembrud ved at kunne lave denne aftale, som betyder, at ICC nu kommer i gang, og at fælden klapper her for første gang i forbindelser med krigsforbrydelser, der måtte være begået i Darfur.
Svend Aage Jensby (V), 2002-01-30:
Jeg tager alle mulige hensyn til at undgå misbrug af våben og ulykkelige hændelser som den, der skete i Nørresundby, men jeg vil bare gøre hr. Albrechtsen opmærksom på, at der er godt 25.000 hjemmeværnsvåben.
Majbrit Berlau (EL), 2005-04-27:
Desuden har centeret som noget meget interessant formidlet resultatet af en undersøgelse fra det norske arbejdstilsyn, der viser, at indvandrere fra ikkevestlige lande er overrepræsenteret i arbejdsmiljøer, hvor skader og belastninger er meget udbredte; at de får mindre oplæring end deres kolleger; at de er langt mere bange for at miste deres job end indfødte nordmænd; at de kender mindre til deres rettigheder og pligter og lovgivningen, og at de bruger sikkerhedsrepræsentanterne, bedriftssundhedstjenesten og arbejdstilsynet langt sjældnere end deres norske kolleger.
Nicolai Wammen (S), 2002-04-11:
Desværre lægger regeringens kulturpolitik ikke op til at udnytte dem fuldt ud, og jeg vil derfor gerne spørge fru Ester Larsen, hvordan Venstre forholder sig til, at en fremtrædende erhvervsmand som Lars Kolind fra Grundfos har rettet en meget hård kritik mod dele af regeringens politik i forhold til Kulturrådet for Børn eksempelvis, hvor han siger, at der er fare for, at mange af de kreative elementer, som er i den kulturpolitik, som vi kender i dag, går fløjten.
Johs. Poulsen (RV), 2005-12-15:
Så vil jeg ikke undlade at sige til sidst, at det, at man jo alt andet lige ifølge det her forslag formodentlig vil få en højere pris for det at opnå licens, principielt må kunne siges at være i modsætning til princippet om, at forureneren skal betale, for her siger man jo i virkeligheden, at de, der laver de mest miljøvenlige produkter, de, der laver de mest hensigtsmæssige produkter, i virkeligheden får en lidt højere pris, når de skal ud på markedet.
Niels Helveg Petersen (RV), 2003-03-19:
Jeg vil anbefale til læsning DUPI's rapport om humanitær intervention, hvor man meget nøje har gjort rede for, under hvilke omstændigheder man kan tillade sig somme tider at fravige kravet om en fast FN-forankring, og det kan man bl.a., når der ikke er andre muligheder.
Jacob Jensen (V), 2022-03-15:
Det er jo også noget af det, vi lægger meget vægt på, altså at vi får en effekt for den indsats, der bliver gjort, så vi ikke, om man så må sige, går i den forkerte retning og bruger en masse administrativt krudt på noget, der måske giver en beskeden eller slet ikke nogen effekt.
Kim Edberg Andersen (NB), 2023-11-03:
Virkeligheden er jo, at dem, vi giver statsborgerskab til, selv om det er en stor dag for dem, som fortjener det – selvfølgelig er det det – ville have en lige så god dag i morgen, som de har i dag, hvis ikke de havde fået det, bortset fra at de selvfølgelig ikke ville kunne stemme til Folketinget.
Kathrine Olldag (RV), 2022-02-24:
Så den ordning er for mig at se og for os at se i Radikale Venstre faktisk skruet lidt forkert sammen, men det er lidt en anden diskussion end den, vi er i gang med her i dag, hvor vi nedlægger et fradrag, som har haft sin tid – som har haft sin tid – og hvor de penge, vi henter ind ved at gøre det, faktisk kan, synes vi, effektiviseres og bruges bedre i den grønne omstilling end til et fradrag.
Morten Østergaard (RV), 2009-05-13:
Der ville det være langt bedre at erstatte det med den åbenhed, hvor man kunne se, hvor mange kilometer der er kørt, og om det giver mening i forhold til det sted, hvor ministeren har sin bopæl osv., og så kan folk jo selv tage stilling, eller man kan fritte ministeren om, hvad der er årsagen til, at den pågældende har kørt langt eller kort, om jeg så må sige.
Tom Behnke (KF), 2013-05-03:
Det ville jo være relevant, at man fra tid til anden lige stoppede op og sagde: Er den måde, vi har gjort det på, den mest hensigtsmæssige og den mest nødvendige måde at gøre det på, eller kunne vi have gjort det på en smartere måde, så vi havde mere ens regler med ikke mindst de lande, som ligger omkring os?
Carl Holst (V), 2017-02-21:
Foreningslivets betydning for, at folk med handicap føler sig som en del af et fællesskab, skal fremmes og gerne på en måde, så foreningslivet og civilsamfundet, altså det at være en del af et fællesskab, fremmer følelsen af og mulighederne for at være en del af et arbejdsmarked.
Christoffer Aagaard Melson (V), 2023-10-26:
Hvis jeg skal prøve at sætte lidt ord på mine tanker, i forhold til hvorfor jeg synes, at en 60-årsgrænse er en løsning, som jeg og vi i Venstre kan se os i, er det, at det her jo også er et signal om, at for rigtig mange mennesker er det sådan, at man jo godt kan blive genoplivet, uden at man nødvendigvis har men af det.
Leif Mikkelsen (V), 2005-11-01:
Jeg vil gerne spørge, om det ikke er fru Pia Gjellerups opfattelse, at det, at amterne er blevet til regioner, og at en række opgaver er flyttet fra amterne til kommunerne, betyder en reel decentralisering, og at disse opgaver dermed bliver løst tættere på borgerne, end de gjorde før.
Rune Lund (EL), 2006-10-25:
Fra Enhedslistens side har vi påpeget en hel del ting: At det var en ulovlig krig, da man startede; at der var fangemishandlinger i Abu Ghraib; at man har smidt med fosforbomber; og at der er døde 650.000 mennesker ekstra, siden Irakkrigen startede i 2003.
Keld Albrechtsen (EL), 2002-11-12:
Men her er der altså nogle enkelte familiemedlemmer, der har fået tilranet sig alt arvesølvet og er indstillet på at begynde at sælge det, i første omgang måske Herning og Gentofte Kommuner, og så er der altså andre, der sidder med skægget i postkassen.
Jann Sjursen (KD), 2004-11-18:
Især kan man jo sige, at punkt 1 i beslutningsforslaget er meget vigtigt, nemlig det at sikre en tidlig og selvfølgelig også rigtig indsats, som der står, er af afgørende betydning; det er et af de punkter, som det er vanskeligt at have noget imod.
Elsebeth Gerner Nielsen (RV), 2006-03-28:
Hver gang der kommer en veluddannet i arbejde, skabes der arbejde til to medarbejdere med mindre uddannelse, og når B & O flytter dele af sin produktion fra Struer, fordi det er umuligt at skaffe ingeniører, er der desværre mange mennesker, som enten kun har en almindelig eller slet ingen uddannelse, der mister deres arbejde.
Karina Lorentzen Dehnhardt (SF), 2023-10-10:
Den 6. februar i år blev Folketinget orienteret om, at Justitsministeriets vurdering af udleveringslovens § 51, stk. 1, ikke stemte overens med EU's rammeafgørelse om europæiske arrestordrer og procedurerne for overgivelse af anklagede personer mellem medlemslandene.
Lars Løkke Rasmussen (V), 2001-05-31:
Jeg skal ikke gøre byrden større, end den kan bæres, og derfor bare indskrænke mig til at bede regeringens parlamentariske grundlag, SF, om at bekræfte, at det er sådan, at vi i dag i år 2001, 7-8 år efter Socialdemokratiet overtog regeringsmagten, stadig er i en situation, hvor stærkt op mod en tredjedel af alle patienter i det danske sundhedsvæsen, der har brug for en ikkeakut behandling, må vente mere end 3 måneder, og at de tal, som landets sundhedsminister derfor turnerer med, er fejlagtige, er misvisende, for problemet har fortsat det omfang, jeg her har skitseret.
Ole Vig Jensen (RV), 1997-11-05:
For at andengenerationsindvandrere ikke skal blive rodløse, er det afgørende, at de forstår både det danske samfund og deres egne forældre. For det fjerde: Modersmålslærerne på skolerne formidler i mange sammenhænge en kontakt mellem skolen og forældrene, hvilket fremmer indvandrerforældrenes forståelse af og tillid til folkeskolen. For det femte: Oprindelig var udsigten til, at de udenlandske arbejdstagere og deres familier senere ville rejse hjem, en del af begrundelsen for modersmålsundervisningen.
Ellen Trane Nørby (V), 2007-05-03:
Jeg synes, det er vigtigt, at man ikke bare siger, at egnsteatrene har en økonomisk ramme, som kan risikere at gå ud over andre kulturområder, for det har jo været praksis tidligere, at de midler, der så skulle gå ekstra til egnsteatrene, har skullet prioriteres væk fra andre kulturområder.
Rasmus Prehn (S), 2006-03-29:
Så hvis vores beslutningsforslag, Socialdemokratiets forslag om at internationalisere universiteterne, kan bidrage til, at man får blødt op, at man er imødekommende over for at ændre stive regler og bureaukrati, sådan at man kan få mere internationalisering på universiteterne, er jeg rigtig, rigtig glad og taknemlig over det, og jeg tager det positivt i forhold til at gå ind i forhandlingerne for at få fjernet nogle af de her regler.
Tom Behnke (FP), 1998-04-14:
imod dem, og det er de problemer, som vil blive endnu større, hvis vi ophæver personkontrollen. Derfor skal jeg anbefale Folketinget endnu en gang at overveje at stemme for vores forslag, og det gælder specielt Kristeligt Folkeparti, som jeg kunne forstå for så vidt var indstillet på at støtte vores forslag, men som alligevel ikke syntes, de ville støtte det.
Tina Nedergaard (V), 2010-11-24:
sige med hensyn til formålet om at skabe en mere inkluderende folkeskole – som forudsætter øget adgang til holddannelse, hvis jeg skal lytte til dem, der skal have det til at hænge sammen derude, nemlig kommunerne og skolelederne – at der har vi eksempler fra f.eks. Finland.
Bertel Haarder (V), 2009-02-03:
Men den diskussion, som hr. Simon Emil Ammitzbøll meget gerne vil have startet nu, bør altså foregå på et tidspunkt, hvor sundhedsministeren er her, for det er ham, som skal føre forhandlingerne til efteråret, og det er ham, der loyalt afventer Forebyggelseskommissionens forslag.
Louise Frevert (DF), 2006-11-17:
Vi skal altså også tænke på fremtiden, og jeg tror et eller andet sted, at det er lidt af et fantasia, når hr. Per Clausen mener, at man, hvis man ikke har så mange penge, har råd til at gå ud og købe dyre pc'er, hvor man så kun vil benytte pc'en til at se fjernsyn.
Claus Hjort Frederiksen (V), 2009-11-19:
Den har vi jo så fået reduceret ved skattereformen, ved sygedagpengeforliget og ved jobplanen til 7 mia. kr., men jeg skal ikke skjule, at den krise, vi er kommet i her det sidste års tid, jo har gjort, at når vi skal lave det såkaldte konvergensprogram her i begyndelsen af det nye år, vil vi opleve, at vi er tilbage og har en udfordring af mindst samme størrelsesorden.
Keld Albrechtsen (EL), 2001-05-17:
Det er korrekt, som hr. Thulesen Dahl var inde på, at vores ændringsforslag tager sigte på, at i denne situation, hvor et flertal i Folketinget absolut vil tromle Traktaten igennem i huj og hast, vil vi prøve at forhindre nogle af de ulykker, som kan forhindres. Der er ingen af ændringsforslagene, som på nogen måde forsinker udvidelsen, men den forsinker Traktaten, til vi ser, om der rent faktisk kommer en udvidelse.
Ulla Tørnæs (V), 2002-11-20:
Det, jeg kan gøre, er at formidle en kraftig afstandtagen til fænomenet omskæring og gøre klart, at den stillingtagen er i overensstemmelse med dansk lovgivnings holdning til den lemlæstelse, som omskæring naturligvis er udtryk for, og det mener jeg også jeg har gjort.
Bendt Bendtsen (KF), 2003-12-11:
Vi kan jo fortsætte denne debat i mange timer endnu, men jeg vil godt fastholde, jeg vil understrege, at den permanente lejestigning efter byfornyelse vil svare fuldstændig til den lejestigning, som lejere i private udlejningsejendomme oplever, når der forbedres efter lejelovens almindelige regler, og dem
Martin Lidegaard (RV), 2016-11-11:
Vi mener, at vi skal være baseret på tillid til de økonomiske ministerier – vi mener, at det må være udgangspunktet – men vi kunne sådan set godt se for os, at man i enkelte tilfælde kunne bede om en second opinion hos Det Økonomiske Råd, også fordi det jo ikke nødvendigvis er udtryk for mistillid, men også kan være udtryk for, at der på nogle af de områder, vi arbejder med, er forskellige metodikker, forskellige praksisser og også store faglige diskussioner om elasticiteter, virkninger af forskellige økonomiske tiltag, hvor det måske også kunne berige de økonomiske ministeriers arbejde at inddrage De Økonomiske Råd.
Mogens Nørgård Pedersen (KRF), 2003-10-21:
Det er særlig tydeligt i lovforslagets bemærkninger om vandplaner, hvor der står: »Det er i vandplanen, at den samlede afvejning og prioritering af de nødvendige indsatser for at opnå miljømålene vil ske under inddragelse af de økonomiske hensyn, herunder mulighederne for anvendelse af undtagelsesbestemmelserne.«
Signe Munk (SF), 2024-04-24:
Jeg kan være i tvivl om, om vi alle sammen er helt enige om, præcis hvilken effekt det vil have i forhold til klimaet, og derfor må første skridt jo være at få klarlagt, hvilken konsekvens det ville have, hvis man skulle styre efter et gennemsnit over 3 år for vores klimamål frem for et punktmål.
Inger Støjberg (V), 2011-02-08:
Det er over 85 pct., så det er en relativt lille gruppe, vi har at gøre med her, og den mener jeg altså sagtens kan rummes inden for det nuværende system og oven i købet med en langt smidigere sagsbehandling, fordi man netop kan trække oplysninger fra deres journaler og andet, altså lige præcis fordi nedslidningen jo ikke sker fra den ene dag til den anden.